Klaudia Medlová

Klaudia Medlová (* 26. október 1993) je slovenská snowboardistka. Reprezentovala Slovensko na zimných olympijských hrách 2018.

 Športové výsledky 
V marci 2015 sa stala prvou ženou, ktorá pristála po double backside rodeo a v decembri 2016 double cork off a jump. Na X Games v Osle získala v disciplíne big air 5. miesto a v Aspene v disciplíne slopestyle 7. miesto. V zimnej verzii X Games štartovala ako prvá Slovenka.

Na X Games vo februári 2017 pretekala v disciplíne big air. Bolo to prvýkrát čo túto disciplínu absolvovali aj ženy. V disciplíne big air získala 8. miesto. Magazínom Snowboarder.com bola vyhlásená za Women's Rookie of the Year 2017 (ženský objav sezóny).

 2017/2018 
Miestenku na olympiádu si vybojovala v januári 2018 v americkom Snowmaas. Na konci januára 2018 neštartovala na X Games pre zranenie kolena a blížiacu sa olympiádu.

V januári 2018 bola potvrdená jej účasť na Zimných olympijských hrách 2018 v kórejskom Pchjongčchangu.

 Referencie 

 Externé odkazy 
 Profil na WorldSnowboarding.com  

Kategória:Slovenské snoubordistky
Kategória:Slovenskí olympionici
Kategória:Snoubordisti na Zimných olympijských hrách 2018
Kategória:Snoubordisti na Zimných olympijských hrách 2022
Kategória:Súťažiaci na X Games